GYUNG 2
Thoenggus Gvn
1Yhensain Moshe yahge Aron lyis o mha dah taiq shet cho dyei. 2Israel jens thoenggus kuot lyis yuk khanghmuh vsainnyang vhuh dah khyiq yahge vsainnyang dvp khyiq kuh khyei mha kuot chah. Hauh thoenggus gas zvng yvmlhaink yah kuot chah.
3-9Buisthuq shot pheh Yuda dvp dah khyiq kuh khyei mha bang o mha taiq khyvlyis nyamoq uhjyung dah o mha nyang joq nyang thoenggus tsain kuot das.
|Vkoq||Uhshe soeu||Sonzoh|
|Yuda||Aminadab lo Nashon||74,600|
|Isakha||Zua lo Nethanel||54,400|
|Zebulun||Helon lo Eliab||57,400|
|Dvnganh lyis:||186,400|
Yuda dvp gas cangxeih jens loh das.
10-16Mautyi shot pheh Ruben dvp dah khyiq kuh khyei mha bang o mha taiq khyvlyis nyamoq uhjyung dah o mha nyang joq nyang thoenggus tsain kuot das.
|Vkoq||Uhshe soeu||Sonzoh|
|Ruben||Shedeur lo Elizu||46,500|
|Simon||Zurishadai lo Shelumiel||59,300|
|Gad||Deuel lo Eliasap||45,650|
|Dvnganh lyis:||151,450|
Ruben dvp gas aiq vphung jens loh das.
17Xik pheh aiq dvp yahge thang pheh aiq dvp dah vjo mas gas Lewi jens Zvng wuq las jens loh das. Thoeng lhyi teh hank eq hank nyang dvp nyang dah khyiq kuh khyei mha dvgeh loh chah.
18-24Buiswvng shot Ephraim dvp dah khyiq kuh khyei mha bang o mha taiq khyvlyis nyamoq uhjyung dah o mha nyang joq nyang thoenggus tsain kuot das.
|Vkoq||uhjyung||Sonzoh|
|Ephraim||Amihud lo Elishama||40,500|
|Manase||Pedazu lo Gamaliel||32,200|
|Benyamin||Gideoni lo Abidan||35,400|
|Dvnganh lyis:||108,100|
Ephraim dvp gas somh vphung jens loh das.
25-31Mautsung shot Dan dvp dah khyiq kuh khyei mha bang o mha taiq khyvlyis nyamoq uhjyung dah o mha nyang joq nyang thoenggus tsain kuot das.
|Vkoq||Uhshe soeu||Sonzoh|
|Dan||Amishadai lo Ahiza||62,700|
|Asher||Okran lo Pagiel||41,500|
|Napthali||Enan lo Ahira||53,400|
|Dvnganh lyis:||157,600 nghuot.|
Dan dvp gas thang thank jens loh das.
32Nyang phung nyang dvp mas nyings suon bos dah Israel jens dvnganh lyis khyuk sens somh khyoengh oengxo oengci nghuot. 33Yhensain Moshe lhyi tying toh vgus, Lewi jens lyis nyet dah Israel jens mas nyings ma bos suon kat.
34Housoeh las, Israel jens gas Yhensain Moshe lhyi tying toh zis dvnganh kuot. Yuk khanghmuh vsainnyang khyiq khyei mha thoeng, nyamoq nyah vhuh yah nyang jens loh.